માણસ સંતોષનો પાલવ ન પકડે તો તેનામાં લોભવૃત્તિ બળવત્તર બને. અને લોભને કોઈ વિરામસ્થળ હોતું નથી. લોભને પગલે મોહ વધે, માણસ વિવેક ગુમાવી બેસે, અને વિવેકશૂન્ય માણસનું અનેક રીતે પતન થવાની શક્યતા રહે. સંતોષી માણસને એવી ચિંતા હોતી નથી, કારણ કે એ પોતાના જીવનનો ઉદ્દેશ મનને બહેકવા દેવાનો નહીં, પણ પ્રસન્નતાથી મહેકવા દેવાનો ધરાવતો હોય છે એટલે સંતોષી માણસ અલગારી હોય છે. એની મનોવૃત્તિનું યથાર્થ ચિત્ર નઝીર અકરાબાદીએ રજૂ કર્યું છે –